ΕΦ.ΣΥΝ.

Η «Εφημερίδα των Συντακτών» αποχαιρετά τον μεγάλο της σκιτσογράφο Γιάννη Ιωάννου. Ο εμβληματικός σκιτσογράφος πέθανε την Πέμπτη σε ηλικία 74 ετών.

Ο Γιάννης Ιωάννου είχε μακρά πορεία στον χώρο του πολιτικού σκίτσου, συνεργάστηκε με πολλές εφημερίδες και έντυπα (Βήμα, Ποντίκι, Τρίτος Δρόμος, Πρώτη, Ελευθεροτυπία, Ταχυδρόμος, Σχολιαστής), ενώ τα τελευταία χρόνια δημοσίευε τα πολύ δυνατά του σκίτσα στην «Εφημερίδα των Συντακτών».

Γεννημένος το 1944 σπούδασε στο Αριστοτέλειο Πανεπιστήμιο Θεσσαλονίκης και αποφοίτησε από το τμήμα αρχιτεκτονικής. Φοίτησε επίσης στην E.U.P. στο Παρίσι και απόκτησε πτυχίο πολεοδομίας το ΄72. Εργάστηκε σε διάφορα αρχιτεκτονικά γραφεία έως το ΄75.

Κατά τη διάρκεια της παραμονής του στη Γαλλία συναντήθηκε για πρώτη φορά με την αναγέννηση του πολιτικού cartoon -period μετά τον Μάιο του 1968 και μπήκε στον κόσμο της κοινωνικής σάτιρας.

Ο Ιωάννου είχε συμμετάσχει σε πολλές εκθέσεις στην Ελλάδα και το εξωτερικό, ενώ είχε εκδώσει πολλά άλμπουμ με πολιτικές γελοιογραφίες και έκανε το πολιτικό κόμικ «Ο Τρίτος Δρόμος», «Το Θαύμα», «Ο Ευρωπαίος», και άλλα...

Καλό ταξίδι Γιάννη Ιωάννου.